Keskustelu:Sienien päihdekäyttö

message: Tarvitaankohan omaa artikkelia? En-wikissä ei ole vastaavaa. En-wikissä on vain artikkeli psilosybiinisienistä. --Hartz (keskustelu) 13. lokakuuta 2015 kello 17.04 (EEST)
replies: text: Mielestäni ei tarvita sen enempää kuin huumepuu, huumeköynnös, huumepensas, huumekukka, huumeyrtti, huumekaktus tai huumesammakko artikkeleitakaan.--Custoo (keskustelu) 14. lokakuuta 2015 kello 06.38 (EEST)
replies: text: :Tästähän herääkin kiinostava kysymys, miksi psilosybiinisienet on merkittäviä mutta amanitiinisienet ei. --Höyhens (keskustelu) 18. lokakuuta 2015 kello 23.53 (EEST)
replies: text: ::Missä kontekstissa tuollainen merkittävyyksien arvottaminen tehdään?--Custoo (keskustelu) 19. lokakuuta 2015 kello 18.08 (EEST)
replies: text: :::Kun psilosybiinisienet löytyy lupaavana artikkelina fi-wikistäkin, niin Höyhensin kysymys on pätevä: miksi amanitiinisieniä ei sitten löydy? Tätä jakoa kuitenkin käytetään wikipedian ulkopuolella. Koska huumesieniä kerran on useampaa eri laatua, niin artikkeli voi hyvinkin puolustaa olemassaoloaan ainakin täsmennyssivuna. Toisaalta asian voisi käsitellä en-wikin tapaan luokkana (psychoactive fungi). Eikö artikkelin nimi kuitenkin tulisi mahdollisesti jätettäessä kirjoittaa monikossa Huumesienet, kun puhutaan sienistä, eikä sienestä kuten jalkasienestä? --Ukas (keskustelu) 31. lokakuuta 2015 kello 11.57 (EET)
replies: text: ::::Psilosybiinisienet viittaa useisiin eri suvuissa oleviin sienilajeihin, jotka sisältävät psilosybiiniä. Mitään amanitiiniä tai amanitiinisieniä ei ole olemassakaan. Amanitat eli kärpässienet taas ovat sienien suku, joka sisältää sekä päihdekäytettyjä, että täysin päihdekäyttöön soveltumattomia tappavan myrkyllisiä sieniä, kuten valkokärpässieni. Päihdekäytetyt kärpässienet sisältävät täysin eri tavalla vaikuttavia psykoaktiivisia aineita (iboteenihappo ja muskimoli) kuin psilosybiinisienet, ja siten niitä ei pitäisi niputtaa yhteen. Mielestäni se olisi vähän kuin tekisi artikkelin huumepulverista ja käsittelisi siinä sekä metamfetamiinia, ketamiinia, 2C-B:tä, että heroiinia ja argumentoisi että vaikka ne ovat täysin erilailla vaikuttavia aineita, niin tärkeintä on että ne voivat ilmetä samanlaisessa olomuodossa ja kerta puhekielessä puhutaan huumepulvereista ja jauhoista, niin siksi tarvitaan artikkeli tai täsmennyssivu.

text: ::::Puhuttaessa amanitojen päihdekäytöstä, tarkoitetaan lähes poikkeuksetta punakärpässientä, josta kyllä löytyy lupaava artikkeli ja siellä mainitaankin kaksi muuta kandidaattia "Punakärpässieni muistuttaa pantterikärpässientä ja ruskokärpässientä. Ne sisältävät monia samoja myrkkyjä kuin punakärpässieni; pantterikärpässienessä niitä tosin on huomattavasti suurempina pitoisuuksina." Kärpässienten päihdekäyttö on muutenkin kovin marginaalista ja noiden kahden muun potentiaalisen kärpässienen päihdekäyttö siten vielä marginaalisempaa. Näitä sieniä tai niiden vaikuttava aineita ei ole luetteloitu YK:n huumausainesopimuksissa tai Suomen omassa huumausainelistassa (toisin kuin psilosybe-sienet, psilosybiini ja psilosiini), olettavasti koska amanitojen päihdekäyttö on niin marginaalista ja vaikutukset yhtä suosittuja kuin vaikkapa hulluruohon psykoaktiiviset vaikutukset (ei myöskään luokitelu huumausaineeksi). Täten lupaava artikkeli punakärpässienestä mielestäni riittää nykytiedon valossa kattamaan amanitoja koskevan päihdekäytön.

text: ::::Luokitteluna psykoaktiiviset sienet voisi vielä toimia, mutta niissäkin kyseenalaista on lähteistämättömyys. Jossain sienilajissa voi olla häviävän pieni määrä psilosybiiniä ja sitä pitäisi syödä epärealistisen suuri määrä saadakseen psykoaktiivia vaikutuksia. Onko se silti psykoaktiivinen sieni, koska se sisältää psykoaktiivista ainetta? Huumepuita on useampaa eri laatua, huumeköynnöksiä on useampaa eri laatua, huumepensaita on useampaa eri laatua, huumekukkia on useampaa eri laatua, huumeyrttejä on useampaa eri laatua, huumekaktuksia on useampaa eri laatua, huumesammakkoja on useampaa eri laatua, huumepillereitä on useampaa eri laatua, huumejauheita on useampaa eri laatua, huumejuomia on useampaa eri laatua, huumesavukkeita on useampaa eri laatua jne. Ei kai näistä täsmennyssivua tarvita sen takia että puhekielessä näitä toisinaan esiintyy.--Custoo (keskustelu) 31. lokakuuta 2015 kello 13.26 (EET)
replies: text: :::::Kiitos asian valaisemista ja perustelet kantasi perusteellisesti. Minua artikkeleiden olemassaolo kiinnostaa lähinnä tiedon olemassaolon, tiedonhakijan ja Wikipedian käyttökokemuksen näkökulmasta, enkä edes yritä ruveta väittelemään kanssasi asiatiedosta. Uskon, että yleisesti suomenkielinen [Wikipedian] käyttäjä hakiessaan tietoa huumaavista sienistä käyttäisi hakusanaa "huumesienet", ennemmin kuin esimerkiksi hakusanaa "psilosybiinisienet". Joten jos amanitiinisieniä ei käytännössä ole olemassa huumesieninä muuten kuin puhekielessä, niin tämän luonteeltaan olemassaolevia virheellisiä käsityksiä korjaavan tiedon voisi tietysti tuoda esille tässä artikkelissa tai jättää uudelleenohjaukseksi psilosybiinisienet-artikkeliin. Jännä että esimerkiksi päihdelinkin sieniartikkelikin tekee saman jaon, jossa listaa amanitiinisienet ensimmäisenä. --Ukas (keskustelu) 2. marraskuuta 2015 kello 18.12 (EET)
replies: text: ::::::Päihdelinkissäkin kyllä puhutaan amaniitasienilajeista, ei amanitiinisienistä. Amatoksiineihin kuuluvia α-, β-, γ-, ja ε-amanitiinia tosiaan on olemassa, mutta niitä esiintyy muulla tavalla myrkyllisissä kärpässienissä. Päihdelinkki sanoo amanitiinin kärpässienten tärkeäksi vaikuttavaksi aineeksi, mutta antaa lähteeksi YAD:n julkaiseman kirjan, jossa on paljon virheellistä tietoa, sekä Päihdelääketiede kirjan, jossa amanitiinejä ei mainita. YAD:n julkaiseman kirjan tekijä on tuossa kenties kirjoittanut epähuomiossa yleisesti kärpässieniin päteviä asioita, kun päihdekäytössä käytetään vain tiettyjä kärpässieniä, eikä esim. amatoksiineja sisältävää valkokärpässientä. Täsmennyssivuun en ota enempää kantaa mutta en:wikipedissa on tällainen :en:Magic Mushroom (disambiguation). Taikasienet lienee yleisempi käsite, mutta fi:wikipediassa Taikasienet ohjaa psilosybiinisieniartikkeliin, jossa maintaan, että myös jotkin kärpässienet ovat huumaavia.--Custoo (keskustelu) 5. marraskuuta 2015 kello 22.28 (EET)

text: Säilyttäisin +siirtäisin nimelle Sienien päihdekäyttö / Sienien huumekäyttö tjsp. Gopase+f (keskustelu) 6. marraskuuta 2015 kello 12.48 (EET)
replies: text: :Taikasienet lienee yleisin nimitys. Huume tarkoittaa laitonta päihdettä, joten sienten päihdekäyttö olisi universaalimpi, kun eivät ole kaikkialla maailmassa laittomia. --178.55.50.117 22. marraskuuta 2015 kello 15.07 (EET)
Poistokeskustelu on ilmeisesti muuttunut poistohiljaisuudeksi. --Jmk (keskustelu) 15. joulukuuta 2015 kello 13.16 (EET)

text: Jos on pakko jotain säilyttää, niin mielummin sitten täsmennyssivuna ja sittenkin taikasieni voisi olla parempi nimeksi, koska sitä sanaa sentään käytetäänkin. Siihen myös kielilinkki :en:Magic Mushroom (disambiguation).--Custoo (keskustelu) 15. joulukuuta 2015 kello 22.40 (EET)
replies: text: :Jos muistan oikein niin taikasieni olisi joskus poistettu äänestyksellä. Ja sitä nimitystä vastustan artikkelille vieläkin. Se on vähän niinku opetettais lapsille että tätä kannattaa kokeilla. Gopasen ehdotukset vaikuttavat käyttökelpoisilta. --Höyhens (keskustelu) 17. tammikuuta 2016 kello 23.13 (EET)

text: :Kannatan siirtoa nimelle Sienien päihdekäyttö. --Msaynevirta (k · m) 18. tammikuuta 2016 kello 01.21 (EET)
replies: text: ::Varmaankin mieluummin Sienten päihdekäyttö, mutta kumpi tahansa olisi parempi kuin huumesieni.--188.238.172.216 18. tammikuuta 2016 kello 01.25 (EET)

text: Sisältö/aihe on säilytettävää mutta nimestä ja sijainnista voinee esittää lukuisia keskenään varsin tasaveroisia näkemyksiä. Eli poisto ei, yhdistys yms. kylläehkä. --Usp (keskustelu) 29. tammikuuta 2016 kello 14.43 (EET)
Siirsin uudelle nimelle ja poistin poistokeskustelumallineen per tämä keskustelu. +muokkasin johdantoa. saa korjata. Gopase+f (keskustelu) 4. helmikuuta 2016 kello 07.42 (EET)
thread_title: Poistokeskustelu